Ψυχολογικός Φάρος | Τι πρέπει να γνωρίζεις για το σeξουαλικό παρελθόν του συντρόφου σου;\nΤι πρέπει να γνωρίζεις για το σeξουαλικό παρελθόν του συντρόφου σου;\n«Πόσο εύκολο είναι να μιλήσουμε ειλικρινά για το τι μας αρέσει και τι όχι στο σeξ με το σύντροφό μας; Και πόσο πιο δύσκολο είναι να μιλήσουμε επίσης ειλικρινά για τις προηγούμενες σχέσεις μας μαζί του;»\nΑλήθεια, έχεις αναρωτηθεί πόσα ζευγάρια χαλάνε τη σχέση\nτους επειδή θέλουν να γνωρίζουν όλη τη παρελθοντική σeξουαλική ζωή ο ένας του άλλου και μετά αρχίζουν τις συγκρίσεις;\n«Πες μου, είμαι καλύτερος από τον πρώην σου; Τον σκέφτεσαι ακόμη;» ή «Έκανες και σε εκείνη αυτά που κάνεις σε εμένα; Ήταν πιο θερμή εκείνη; Βέβαια, με εκείνη ήσουν διαφορετικός!»\nΣίγουρα, λέμε πως μία σχέση για να είναι υγιής και να μετράει στο χρόνο, χρειάζεται πέρα από την οικειότητα και την επικοινωνία, να υπάρχει και μία καλή σεξουαλική ζωή. Πόσο εύκολο όμως είναι να μιλήσουμε ειλικρινά για το τι μας αρέσει και τι όχι στο σeξ με το σύντροφό μας; Και πόσο πιο δύσκολο είναι να μιλήσουμε επίσης ειλικρινά για τις προηγούμενες σχέσεις μας μαζί του; Πρέπει να γνωρίζω το παρελθόν του; Τι και μέχρι που «πρέπει» να ξέρω;\nΜπορεί να φαίνεται όμορφο και ρομαντικό να μοιραστούμε με το σύντροφό μας την πρώτη μας σeξουαλική εμπειρία και τις ιστορίες της σeξουαλικής μας αφύπνισης, για να γνωριστούμε καλύτερα και να θυμηθούμε ίσως και λίγο τις πρώτες μας σeξουαλικές φορές.\nΗ σeξουαλική υγεία χρειάζεται προστασία!\nΕίναι δύσκολο να κάνεις μία νέα σχέση ή να προχωρήσεις σοβαρά ακόμα και σε γάμο, όταν δεν γνωρίζεις αν ο σύντροφός σου είναι σeξουαλικά υγιής. Μάλιστα, λέμε πως αυτή είναι μια συζήτηση που θα πρέπει να έχει γίνει νωρίς στη σχέση σας, κυρίως όταν έρχεται η ώρα να σταματήσετε να χρησιμοποιείτε το προφυλακτικό προς αποφυγή κάποιου σεeουαλικά μεταδιδόμενου νοσήματοςπου μπορεί να υπάρχει σε κάποιον από τους δυο σας.\nΜπορεί λοιπόν, να φαίνεται δύσκολο να μιλήσεις για το σeξουαλικό παρελθόν με το άλλο μέλος της σχέσης, παρόλα αυτά, όταν πρόκειται για θέματα υγείας, καλό είναι να αφήσουμε τις ντροπές στην άκρη. Αυτό βέβαια, μπορεί και πάλι να αποφευχθεί, αν αποφασίσετε και οι δυο σας να κάνετε εξετάσεις για τα ΣΜΝ και να δείτε αν υπάρχει κίνδυνος μετάδοσης ή όχι, που ίσως είναι και ο πιο σωστός τρόπος, πριν αφήσετε τις προφυλάξεις στην άκρη…\nΜπορείς να ρωτήσεις αν θέλεις, όχι όμως για το παρελθόν αλλά για το παρόν. Ρώτησε το σύντροφό σου τι του αρέσει, τι θα ήθελε να κάνετε σeξουαλικά, τι απολαμβάνει περισσότερο, ποιες φαντασιώσεις θα ήθελε να μοιραστεί μαζί σου και εσύ μαζί του. Το να γνωρίζει ο ένας τι αρέσει στον άλλον σεξουαλικά, είναι μια συναρπαστική διαδικασία ανακάλυψης αλλά και αυτό-αποκάλυψης, που τρέφεται από μία αυθεντική «περιέργεια» αλλά και μια πραγματική επιθυμία να ευχαριστηθείτε ο ένας τον άλλον!\nΜπορείτε να μοιραστείτε, όχι τις παρελθοντικές σeξουαλικές εμπειρίες για να νιώσετε πως είστε κοντά και ότι μιλάτε ανοιχτά ο ένας στον άλλον, αλλά αυτά που σας αρέσουν και θα θέλατε να κάνετε ο ένας στον άλλον, όπως μία φαντασίωση, μία ιδέα, μία ερωτική επιθυμία. Δεν ωφελεί σε τίποτα το να καυχηθείς για το τι έχετε κάνει ή για να δείξεις την …εμπειρία σου, αντίθετα δηλώνει ψυχοσυναισθηματική ανωριμότητα μία τέτοιου είδους συμπεριφορά.\nΌσο πρόθυμοι και να είστε και οι δυο σας για ένα άνοιγμα ο ένας στον άλλον, μιλώντας για το σeξουαλικό παρελθόν και να μάθεις και το δικό του/της, κάποια πράγματα και πάλι θα πρέπει να μην γίνουν γνωστά, όπως για παράδειγμα συγκεκριμένες λεπτομέρειες σχετικά με τις σeξουαλική συμπεριφορά προηγούμενων ερωτικών συντρόφων για δύο λόγους: από τη μία δεν είναι σωστό να εκθέσεις τον/την πρώην σου – εσένα θα σου άρεσε αυτό; Και δεύτερον, όσο περισσότερα λες, τόσο διακινδυνεύεις τη σχέση σου…


Mono – The Last Dawn/Rays Of Darkness (temporary residence/pelagic) – Against the silence\nMono – The Last Dawn/Rays Of Darkness (temporary residence/pelagic)\nPosted by againstthesilence on 13 November 2014\nΜόνο οι Mono θα μπορούσαν να βγάλουν ένα τέτοιο διπλό δίσκο. Δεν θα σπαταλήσω καθόλου χρόνο στο abstract της φάσης. Πάω κατευθείαν στο ζουμί.\nΈχοντας στο νου τις προηγούμενες δουλειές, αυτομάτως γίνεται και η σύγκριση στο μυαλό με την τωρινή. Θες, δεν θες! Νομίζω γενικά ισχύει αυτό. Και θέλω να γίνω και λίγο πιο επεξηγηματικός. Καθώς προχωράνε τα χρόνια οι μπάντες βγάζουν καινούργιες δουλειές και μέσα από αυτές τις δουλειές λένε μια ιστορία. Είτε είναι συνεχόμενη, ανά τους δίσκους, είτε μια ξεχωριστή ιστορία. Είτε απλά βλακείες για να βγάλουν φράγκα αλλά αυτό δεν το παίρνουμε σαν μεταβλητή με τους συγκεκριμένους γιατί απλά δεν ισχύει. Το θέμα είναι, για μένα τουλάχιστον, η εξέλιξη αυτής της ιστορίας. Είτε μουσικά, είτε σαν περιεχόμενο. Η ιδιαιτερότητα και η ομορφιά αυτής της μπάντας είναι ότι μπορεί και κάνει και τα δυο με τρόπο που σε κάνει να αναρωτιέσαι από πού πηγάζει αυτή η δημιουργικότητα!\nΚάπου λες ότι κάποιες μπάντες φτάνουν στο peak τους και μετά η δημιουργικότητα πέφτει. Και το σοφόν της υπόθεσης είναι ότι το παραδέχεσαι σαν μπάντα (βλέπε ISIS) και συνεχίζεις με τα εκάστοτε project του καθενός. Υπάρχει δηλαδή μια άνοδος και μια κάθοδος όσον αφορά την ποιότητα στη μουσική τους. Κάτι σαν τις μεγάλες αυτοκρατορίες. Καταδικασμένες να πέσουν. Με τους συγκεκριμένους τύπους έχουμε μια συνεχή κορύφωση προς το άπειρο, τουλάχιστον μέχρι τώρα. Η μονή πτώση στο διάγραμμα τους είναι ο χρόνος ανάμεσα στους δίσκους.\nΚαι ο τελευταίος δίσκος το αποδεικνύει περίτρανα! Το ένα κομμάτι (Rays Of Darkness) συμπληρώνει το άλλο (The Last Dawn) και τα δυο μαζί είναι μια ιστορία άλλα με αντίθετες έννοιες. Γενικά, πάντα θεωρούσα ότι οι δίσκοι των Mono βγάζουν αντίπαλα συναισθήματα. Χαρά-λύπη, ελπίδα και απελπισία. Ο ένας μετά τον άλλον. Το τελευταίο διπλό LP κάνει αυτήν την δουλειά στα πλαίσια όμως μιας ολοκληρωμένης δισκογραφικής δουλειάς. Το The Last Dawn ακολουθεί την προηγούμενη συνταγή των δίσκων των Mono, αλλά είναι το «φωτεινότερο» από τα δυο. Έχει μεν στο υπόβαθρο του την μελαγχολία τους, αλλά μελαγχολία που σε κάνει να θυμάσαι κάτι και να χαμογελάς. Το Rays of Darkness είναι το αντίθετο.\nΑκούγοντας και τα δυο καταλαβαίνεις ότι παίζει ένας διάλογος μεταξύ τους. Μια ιστορία χωρίς λογία που αντικατοπτρίζει μια αιωνία μάχη ανάμεσα σε αντίπαλα συναισθήματα. Ίσως λίγο τετριμμένο για κάποιους, σαν θέμα, άλλα το να αποτυπωθεί μουσικά αυτό, ίσως να μην είναι τόσο τετριμμένο. Από το τελευταίο κομμάτι του The Last Dawn (“The Last Dawn”), μέχρι το πρώτο από το Rays of Darkness (“Recoil, Ignite”) η μετάβαση γίνεται εύκολα. Φέρνει την αλλαγή, το διαφορετικό, την επόμενη κορύφωση πατώντας πάνω στις προηγούμενες δουλείες τους. Αλλά καθώς προχωράει το Rays of Darkness, το λουλούδι ξηραίνεται! Όχι από άποψη μουσικής άλλα από άποψη συναισθήματος! Μουσικά είναι ένα πολύπλοκο συναίσθημα, που σε βάζει στη θέση σου. Σε προσγειώνει. Δεν σε αφήνει να κάνεις άλλο βήμα. Είσαι μέσα σε ένα βούρκο συναισθημάτων και κάνοντας το επόμενο βήμα βουλιάζεις κι άλλο. Και εκεί σου πετάγεται το κομμάτι “Surrender”!\nΚαι η τρομπέτα κλαίει…Αφέσου, σου λέει, μην το παλεύεις πολύ, δεν έχει νόημα! Προσωπικά όταν ακούω τρομπέτα σε κομμάτι μου βγαίνει μια θλίψη. Νομίζω πως αυτό το όργανο έχει φτιαχτεί για αυτό το πράγμα. Μελαγχολία και θλίψη! Και σε συνδυασμό με τη background μουσική από τους Mono, ε, κάπου βλέπεις το ηλιοβασίλεμα μέσα στο σπίτι σου. Μελαγχολικό και όμορφο.\nΚαι στο επόμενο κομμάτι παθαίνω το σοκ! Η νύχτα έπεσε και κυλάει ανήσυχα γλυκά. Και εκεί σκάνε τα vocals. Δεν μπορώ να συνειδητοποιήσω ότι ακούω τέτοια φωνητικά από τους Mono. Δεν ξέρω πώς να το περιγράψω. Είναι hardocore-φωνητικά, με μια ιδέα από black και με μουσική Mono. Φοβερό πάντρεμα και αναπάντεχο. Είναι λίγο spoiler για όσους δεν το έχουν ακούσει. Νομίζω έρχεσαι προ εκπλήξεως. Ακόμη και στο τελευταίο κομμάτι από τοRays of Darkness (“The Last Rays”) καταλαβαίνεις την αλλαγή και τον πειραματισμό τους. Μια noise-ιλα που δεν θυμίζει τους παλιούς δίσκους.\nΣυνήθως δεν περιγράφω κάθε κομμάτι ξεχωριστά. Άλλα στη συγκεκριμένη νομίζω έπρεπε τουλάχιστον για το “Rays of Darkness”, μιας και είναι η έκπληξη και το διαφορετικό σε σχέση με τους άλλους δίσκους τους, όπως και σε σχέση με το The Last Dawn. Όπως και να ‘χει, ίσως είναι θέμα με τη σειρά θα ακούσεις τους δίσκους. Εγώ άκουσα πρώτα το Rays of Darkness και μετά το The Last Dawn. Πήγα από την θλίψη στην ελπίδα, άλλα στιγματισμένος. Από το καινούργιο άγνωστο στο παλιό γνώριμο έδαφος. Δεν ξέρω ποια είναι καλύτερη μετάβαση: Από το παλιό στο καινούργιο ή από το καινούργιο στο παλιό; Ίσως παίζει και ρόλο η ψυχοσύνθεση του καθενός, άλλα όπως και να χει η μαγεία, θεωρώ, δεν χάνεται. Και για να μπουν κάποιοι τίτλοι τέλους, πρόκειται για μια άψογη δουλειά, που δείχνει ότι οι τύποι ακόμα το ‘χουνε και πάνε την μουσική ένα βήμα μπροστά. Και κάτι τέτοιες δουλείες καθιστούν δύσκολη την αποτύπωση σε ένα κείμενο.\nPrevious Post Sundrugs – Wolf Maps – Marsen Jules\nNext Post Fugazi – Jawbreaker – Unwound


Τοίχοι 1. Οι επιφάνειες των τοίχων των καταστημάτων και εργαστηρίων τροφίμων ή ποτών θα είναι λείες και, μέχρι 2μ. τουλάχιστον ύψος, αδιαπότιστες (επικάλυψη με εφυαλωμένα πλακίδια πορσελάνης ή άλλο κατάλληλο, αδιαπότιστο, λείο και ανθεκτικό ύλικό, ή χρωματισμός με ελειόχρωμα ή πλαστικό χρώμα, κατόπιν σχετικής επεξεργασίας, ώστε να γίνουν λείες και αδιαπότιστες, αναλόγως του είδους των χώρων του καταστήματος ή εργαστηρίου και σύμφωνα με τις ειδικες διατάξεις της παρούσας και άλλων σχετικών Υγειονομικών Διατάξεων). Οι λοιπές επιφάνειές τους θα υδροχρωματίζονται. Ορισμένοι χώροι καταστημάτων ή εργαστηρίων τροφίμων μπορεί να εξαιρεθούν από το να είναι αδιαπότιστες οι επιφάνειες των τοίχων τους, εφόσον τούτο αναφέρεται ρητώς στις ειδικές διατάξεις της παρούσας ή άλλης Υγειονομικής Διατάξεως. Στα υποκείμενα σε αγορανομική κατάταξη καταστημάτα, αν από την ισχύουσα Αγορανομική Νομοθεσία προβλέπονται αυστηρότεροι όροι για τον χρωματισμό των τοίχων τους, εφαρμόζονται οι διατάξεις της Νομοθεσίας αυτής. 2. Οι επιφάνειες των τοίχων θα χρωματίζονται με ανοικτά χρώματα, με ιδιαίτερη προτίμηση στο λευκό με ελαφρά απόκλιση προς οποιοδήποτε χρώμα της αρεσκείας του καταστηματάρχη. Ο χρωματισμός των επιφανειών των τοίχων με σκούρα χρώματα απαγορεύεται. Μοιράστε το άρθρο:FacebookEmailRedditTwitterΕκτύπωσηGooglePinterestLinkedInWhatsAppSkypePocketTelegramTumblrΚάνε Like στο:Μου αρέσει! Φόρτωση...\t2 Responses to Άρθρο 18 Τοίχοι\nΟ/Η Κωνσταντίνος Γεωργάς λέει:\tΜαρτίου 15, 2012 στο 5:32 μμ\tΣτο ισόγειο του κτιρίου όπου κατοικούμε βρισκεται κατάστημα που δεν λειτουργεί απο δεκαετίας. Η γυάλινη πρόσοψη είχε τότε αντικατασταθεί από νοβοπαν προκειμένου να εκτελεσθούν εργασίες, που δεν ολοκληρώθηκαν ποτέ. Το αποτέλεσμα είναι να επικολλώνται αφίσσες και να έχει δημιουργηθεί εστία ρύπανσης και μόλυνσης που υποβαθμίζει αισθητικά και απαξιώνει το κτίριο συνολικά. Το ερώτημα είναι εάν ο ιδιοκτήτης του καταστήματος έχει το δικαίωμα να το διατηρεί σε αυτή την κατάσταση, ή αν υπάρχουν πολεοδομικές διατάξεις που τον υποχρεώνουν να επανατοποθετήσει την τζαμαρία. Πρόκειται για ακίνητο που βρίσκεται στο μέσον κεντρικής πλατείας προαστείου της Αθήνας, και η εικόνα θίγει και προσβάλλει όχι μόνο εμάς που κατοικούμε εκεί, αλλά και όσους περνούν μπροστά από το κτίριο ή απολαμβάνουν τον καφέ τους στα γύρω καταστήματα.\nΑπάντηση\tΟ/Η Αντώνης Παπαδάκης λέει:\tΜαρτίου 16, 2012 στο 8:40 πμ\tΚαλημέρα κ. Γεωργά Έχω τις γνώσεις και την εμπειρία θεμάτων αρμοδιότητας Δ.νσεων Δημόσιας Υγείας .


Ο Κύριος πέθανε για χάρη σου, κι εσύ Τον περιφρονείς; | iEllada.gr\nΔεν λογαριάζουν ούτε την κακοκαιρία ούτε το κρύο ούτε την απόσταση. Τίποτα δεν τους κρατάει στα σπίτια τους. Όταν, όμως, πρόκειται να πάνε στην εκκλησία, τότε και το ψιλόβροχο τους γίνεται εμπόδιο. Κι αν τους ρωτήσεις, ποιος είναι ο Αμώς ή ο Οβδιού, πόσοι είναι οι προφήτες ή οι απόστολοι, δεν μπορούν ν’ ανοίξουν το στόμα τους. Για τ’ άλογα, όμως, τους τραγουδιστές και τους ηθοποιούς μπορούν σε πληροφορήσουν με κάθε λεπτομέρεια. Είναι κατάσταση αυτή;\n»Ναι, αλλά μπορώ», λέει κάποιος άλλος, »να προσευχηθώ και στο σπίτι μου». Απατάς τον εαυτό σου, άνθρωπε. Βεβαίως, είναι δυνατόν να προσευχηθείς και στο σπίτι σου· είναι αδύνατον όμως να προσευχηθείς έτσι, όπως προσεύχεσαι στην εκκλησία, όπου υπάρχει το πλήθος των πατέρων και όπου ομόφωνη κραυγή ικεσίας αναπέμπεται στο Θεό. Δεν σε ακούει τόσο πολύ ο Κύριος όταν Τον παρακαλείς μόνος σου, όσο όταν Τον παρακαλείς ενωμένος με τους αδελφούς σου.\nΓιατί στην εκκλησία υπάρχουν περισσότερες πνευματικές προϋποθέσεις απ’ όσες στο σπίτι. Υπάρχουν η ομόνοια, η συμφωνία των πιστών, ο σύνδεσμος της αγάπης, οι ευχές των ιερέων. Γι’ αυτό, άλλωστε, οι ιερείς προΐστανται των ακολουθιών· για να ενισχύονται με τις δυνατότερες ευχές τους οι ασθενέστερες ευχές του λαού, κι έτσι όλες μαζί ν’ ανεβαίνουν στον ουρανό.


Στη Βιρτζίνια η Χέδερ δολοφονήθηκε επειδή δεν εξοργιστήκαμε - Ο Robert E. Lee, η λευκή υπεροχή και τα αυγά που εκκολάπτονται - Commonality\nΣτη Βιρτζίνια η Χέδερ δολοφονήθηκε επειδή δεν εξοργιστήκαμε – Ο Robert E. Lee, η λευκή υπεροχή και τα αυγά που εκκολάπτονται\nΣτο Charlottesvillle της Virginia υπάρχει από χρόνια το άγαλμα του Στρατηγού Robert E. Lee, να θυμίζει τον στρατό των Νοτίων στον Αμερικανικό Εμφύλιο Πόλεμο. Οι τοπικές αρχές αποφάσισαν ότι ήρθε επιτέλους η στιγμή να κατεβάσουν το άγαλμα του επικεφαλής του στρατού αυτού, μαζί με άλλα σύμβολα της Συνομοσπονδίας των νότιων πολιτειών. Η απόφαση ήταν αρκετή ως αφορμή να εξαγριώσει όσους θα ήθελαν την Αμερική να γυρίσει στα χρόνια πριν από τον Εμφύλιο Πόλεμό της: τα χρόνια της δουλείας. Κι έτσι, χθες, Σάββατο 12 Αυγούστου, διοργάνωσαν άλλη μία συγκέντρωση υπεράσπισης των χαμένων «λευκών κεκτημένων», αποφασισμένοι να φτάσουν μέχρι τον φόνο. Διαδήλωσαν με μίσος εναντίον των συγκεντρωμένων αντιρατσιστών και αντιρατσιστριών και κατέληξαν να σκοτώσουν την Heather Heyer, 32 ετών και να τραυματίσουν άλλα 35 περίπου άτομα.\nΤον Ιούνιο στη Βιρτζίνια δολοφονήθηκε μια 17χρονη Μουσουλμάνα. Τον Αύγουστο μια λευκή Αντιρατσίστρια. Και οι δύο ήταν Αμερικανίδες. Δολοφονήθηκαν για τον ίδιο λόγο; Δεν γνωρίζουμε. Γνωρίζουμε, όμως, ότι ζούσαν σε μια χώρα η οποία επικύρωσε εκλογικά τον πολιτισμό της βίας και της κυριαρχίας. Της «υπεροχής». Της λευκής υπεροχής, της αρσενικής υπεροχής, της επαγγελματικής υπεροχής, της σεξουαλικής υπεροχής, της ταξικής υπεροχής. Και γνωρίζουμε ακόμα ότι οι δολοφονίες αυτές ενδεχομένως να συνέβαιναν και πριν την εκλογική επιβεβαίωση της «υπεροχής». Και αυτό είναι το πρόβλημα. Ότι ο Trump έρχεται απλά να επικυρώσει μια κυρίαρχη κουλτούρα και να απελευθερώσει τα πιο χαμερπή και σκοτεινά ένστικτα των συνειδητών ή ασυνείδητων φορέων της κουλτούρας αυτής. Η οποία δεν υπάρχει μόνο στην Αμερική του Trump.\nΟ Στρατηγός Robert Edward Lee ήταν ένας από τους επιφανέστερους του Αμερικανικού Εμφυλίου, ίσως ο επιφανέστερος όλων. Ήταν σκληρός υπέρμαχος της «υπεροχής», άσχετα αν μετά τον πόλεμο επιχειρήθηκε να αποκατασταθεί το όνομά του προς χάριν της συμφιλίωσης του αμερικανικού έθνους και πέρασε στην ιστορία ως μη υπέρμαχος της δουλείας. Τα μέλη όμως της Ku Klux Klan, της «White Supremacy» και άλλων φασιστικών ομάδων γνωρίζουν καλά τι συμβολίζει ο στρατηγός αυτός. Και γι’ αυτό σκότωσαν τη Heather Heyer χθες στη Βιρζτίνια. Γι’ αυτό τραυμάτισαν -και από τύχη δεν σκότωσαν- κι άλλους.\nΣυνελήφθησαν και άλλα τρία άτομα που έφεραν οπλισμό. Η επίσημη εκδοχή του γεγονότος μιλάει για αντιμαχόμενες ομάδες. Ο πρόεδρος της Αμερικής δήλωσε ότι δεν θέλει άλλες τέτοιες θλιβερές συγκρούσεις από πολλές πλευρές στην Αμερική, ενώ αρκετά πρωτοσέλιδα και άρθρα εφημερίδων έγραφαν για θάνατο που προκλήθηκε από σύγκρουση αντιμαχόμενων ομάδων. Πολλά προφίλ στο ελληνικό facebook αναρωτήθηκαν τι τίτλο ειδήσεων θα έβαζε ο τηλεοπτικός ΣΚΑΪ.


Αγρίνιο-Κυκλοφοριακές ρυθμίσεις για τον αγώνα Παναιτωλικός- Παναθηναϊκός\nΑρχική σελίδαΕΛ.ΑΣΑγρίνιο-Κυκλοφοριακές ρυθμίσεις για τον αγώνα Παναιτωλικός- Παναθηναϊκός\nNewsroom 2/19/2022 10:29:00 π.μ.\n«Περί προσωρινών κυκλοφοριακών ρυθμίσεων στην ευρύτερη περιοχή πέριξ του γηπέδου Παναιτωλικού, για την ασφαλή διεξαγωγή του αγώνα ποδοσφαίρου για το πρωτάθλημα της «Super League Interwetten», μεταξύ των ομάδων Π.Α.Ε. Παναιτωλικός – Π.Α.Ε. Παναθηναϊκός που θα διεξαχθεί το Σάββατο 19/02/2022 και ώρα 19.30΄, στο γήπεδο του Παναιτωλικού».\n3. Την από 12/02/2022 αναφορά του Τ.Τ. Αγρινίου (μέσω ηλεκτρονικού ταχυδρομείου/e-mail).\n1.-Την απαγόρευση στάθμευσης των οχημάτων, από 15.30΄ έως 22.30΄ ώρα του Σαββάτου 19/02/2022, στις οδούς: Δ. Σταϊκου (στο τμήμα από την συμβολή της με την οδό Προυσιωτίσσης έως διασταύρωση αυτής με οδό Ι. Ρίτσου), Βλοχού, Νικηταρά, Προυσιωτίσσης (από Βλαχοπούλου μέχρι Βλαχερνών), Πλατείας Παναιτωλικού, χώρος διασταύρωσης οδών Βλοχού και Αχελώου και\n2.-Την απαγόρευση της κυκλοφορίας των οχημάτων σε όλες τις ανωτέρω οδούς, σε όλο το μήκος της οδού Αχελώου, καθώς και στην οδό Καζαντζάκη με κατεύθυνση από Διαμαντή προς Αχελώου, από 16.30΄ έως 22.30΄ ώρα της 19/02/2022, για να διεξαχθεί με ασφάλεια ο προαναφερόμενος ποδοσφαιρικός αγώνας.\nΙσχύς της παρούσης ορίζεται από την 15.30΄ ώρα έως την 22.30΄ ώρα του Σαββάτου 19/02/2022.


Το Πακιστάν βρήκε τον αντικαταστάτη του P-3 Orion στην Embraer - Πτήση & Διάστημα\nΝΕΑΑΜΥΝΑΤο Πακιστάν βρήκε τον αντικαταστάτη του P-3 Orion στην Embraer\nΤο Πακιστανικό Ναυτικό έχει επιλέξει το αεροσκάφος Lineage 1000 της Embraer, για να αντικαταστήσει τα Αεροσκάφη Ναυτικών Επιχειρήσεων (ΑΦΝΕ) P-3C Orion που τώρα χρησιμοποιεί.\nΣύμφωνα με το «Defense News», ο πρώην αρχηγός του Πακιστανικού Ναυτικού, ναύαρχος Mahmood Abbasi, ανακοίνωσε στις 6 Οκτωβρίου πως η αντικατάσταση των P-3C θα γινόταν με 10 τροποποιημένα επιβατηγά αεροσκάφη, το πρώτο από τα οποία έχει ήδη παραγγελθεί. Όμως ο ίδιος δεν ανέφερε τον τύπο.\nΕπιπλέον, δεν είναι ακόμα ξεκάθαρο αν αυτό το πρώτο αεροσκάφος αγοράζεται καινούργιο ή μεταχειρισμένο. Η Embraer έχει αρνηθεί να σχολιάσει και είναι άγνωστο αν εμπλακεί στη διαδικασία τροποποίησης του αεροσκάφους. Με τη σειρά του, το πακιστανικό υπουργείο Αμυντικής Παραγωγής, το οποίο χειρίζεται την προμήθεια, δεν έχει απαντήσει σε ερωτήματα αναφορικά με τη διαδικασία της τροποποίησης και τους δυνητικούς συνεργάτες στο εγχείρημα.\nΤο Lineage 1000 πραγματοποίησε την πρώτη του πτήση το 2007 και στηρίζεται στο Embraer 190. Σε πακιστανική υπηρεσία, τα τροποποιημένα Lineage 1000 θα αποκαλούνται Sea Sultan.


Σας έχω στο μυαλό μου\nεδώ γύρω καθισμένους.\nΚάποιον που ακούμπησε το πόδι\nστην πλαϊνή καρέκλα\nτα σύννεφα αργοπίνοντας.\nΤον άλλο που σηκώθηκε\nκι έφερε δυο στροφές\nκλειστά έχοντας τα μάτια\nτον άηχο μέσα του ρυθμό\nσε χρόνους παλαιούς.\nΣας έχω όλους\nΚαι σας που αναχωρήσατε\nαόρατες σκιές ακολουθώντας.\nπρόσωπα και χέρια\nεις μνήμην ες αεί.\nΗ θύμηση έχει σώμα\nδε σπάει σε κομμάτια.\nαπό παλιά λησμονημένο\nομφάλιο λώρο μυστικό.\nΑργά είναι πια\nγια καίριες επεμβάσεις.\nΣε στεγανά δωμάτια\nχωρίς μια πόρτα διαφυγής\nδιαλύει κομμάτι το κομμάτι\nτο συντριμμένο σώμα.\nτη μόνη σταθερά\nκάθομαι στο τραπέζι\nσε απουσία δεδομένη.\n("Οι πατατοφάγοι", Vincent van Gogh)


Τηλεφωνική επικοινωνία Αλ. Τσίπρα-πολιτικών αρχηγών\nΠρώτη καταχώρηση: Παρασκευή, 27 Νοεμβρίου 2015, 07:00\nΣειρά τηλεφωνημάτων προς τους αρχηγούς των κομμάτων της αντιπολίτευσης αναμένεται να πραγματοποιήσει σήμερα ο πρωθυπουργός Αλέξης Τσίπρας, προκειμένου να τούς ενημερώσει για την ατζέντα του συμβουλίου πολιτικών αρχηγών και να δρομολογηθεί η σύγκλησή του άμεσα, πιθανώς το Σάββατο, σύμφωνα με κυβερνητικές πηγές.\nΣτο επίκεντρο θα βρεθούν, όπως ανακοινώθηκε, η ενημέρωση σχετικά με τις εξελίξεις γύρω από το προσφυγικό (μετά και τις σχετικές επαφές του πρωθυπουργού στο εξωτερικό), καθώς και ο διάλογος για την κοινωνική ασφάλιση.\nΌπως αναφέρουν οι ίδιες πηγές, η κυβέρνηση αναμένει τις προτάσεις των κομμάτων για το θέμα της ασφαλιστικής μεταρρύθμισης και συνεννόηση, προκειμένου να ενισχυθεί η διαπραγματευτική δυνατότητα της χώρας.\nΟμοίως, η συνεννόηση ως προς το προσφυγικό θα έδινε μεγαλύτερη δυναμική στη χώρα εν όψει και της σημαντικής Συνόδου Κορυφής Ε.Ε.-Τουρκίας την Κυριακή, καταλήγουν οι ίδιες πηγές.\nΤελευταία ενημέρωση: Παρασκευή, 27 Νοεμβρίου 2015, 07:00\nΑ. Τσίπρας: Το πιο δύσκολο δεν είναι να ανέβεις στο βάθρο, αλλά να παραμείνεις για χρόνια εκεί - Ο Πετρούνιας το κατάφερε


Άποψη της Βιβλιοεξάρτηση στις 10:10:00 μ.μ. 22 σχόλια:\nΆποψη της Βιβλιοεξάρτηση στις 8:58:00 μ.μ. Δεν υπάρχουν σχόλια:\nΆποψη της Βιβλιοεξάρτηση στις 5:21:00 μ.μ. 17 σχόλια:\nΆποψη της Βιβλιοεξάρτηση στις 2:31:00 π.μ. Δεν υπάρχουν σχόλια:


Εξέταση αίματος «προβλέπει» το έμφραγμα πέντε χρόνια πριν συμβεί - Αλεξάνδρα Καππάτου Ψυχολόγος - Παιδοψυχολόγος\nΑρχική \_ ΨΥΧΟΛΟΓΙΑ \_ Εξέταση αίματος «προβλέπει» το έμφραγμα πέντε χρόνια πριν συμβεί\nΗ εξέταση βασίζεται στη μέτρηση των επιπέδων ορισμένων αντισωμάτων στο αίμα, τα οποία παράγει το ανοσοποιητικό σύστημα για να προστατεύσει τον οργανισμό από τις επιθέσεις ιών και βακτηρίων.\nΠρόκειται για τα αντισώματα της ανοσοσφαιρίνης G (IgG) η οποία, όπως διαπιστώθηκε, όταν αφθονεί στο αίμα, σχετίζεται με μειωμένο κίνδυνο καρδιακών επεισοδίων, όπως το έμφραγμα του μυοκαρδίου.\nΑντιθέτως, όταν τα επίπεδά της είναι μειωμένα, αυξάνεται ο κίνδυνος καρδιακού επεισοδίου.\nΗ συσχέτιση αυτή ανοίγει νέους δρόμους στην ιατρική έρευνα για την προστασία από τα καρδιαγγειακά επεισόδια, λένε οι ερευνητές. Και αυτό, διότι αφ’ ενός είναι εύκολη η μέτρηση των επιπέδων της ΙgG, αφ’ ετέρου είναι πιθανό στο μέλλον να προστατεύεται η υγεία της καρδιάς με την κατάλληλη ενίσχυση του ανοσοποιητικού.\nΗ νέα μελέτη, που δημοσιεύεται στην επιθεώρηση «EBioMedicine», πραγματοποιήθηκε από γιατρούς του Imperial College στο Λονδίνο (ICL), οι οποίοι παρακολούθησαν επί 5,5 χρόνια την πορεία της υγείας 1.852 εθελοντών οι οποίοι έπασχαν από υπέρταση και έτσι ήταν υψηλού καρδιαγγειακού κινδύνου.\nΌπως διαπίστωσαν, όσοι είχαν κατά την έναρξη της μελέτης τα υψηλότερα επίπεδα της IgG, είχαν κατά 20% λιγότερες πιθανότητες να υποστούν οποιοδήποτε καρδιαγγειακό επεισόδιο έως το τέλος της. Ειδικά οι πιθανότητές τους να υποστούν έμφραγμα ήταν μειωμένες κατά 34%, σε σύγκριση με τους συνομηλίκους τους οι οποίοι είχαν χαμηλά επίπεδα της IgG.\nΤο πιο σημαντικό, όμως, είναι ότι η προστασία αυτή ήταν ανεξάρτητη από τα επίπεδα χοληστερόλης στο αίμα τους και την αρτηριακή πίεσή τους, διευκρίνισε ο επικεφαλής ερευνητής δρ Ράμζι Κάμις, καρδιολόγος στο ICL.\nΕπειδή, πάντως, όλοι τους ήταν υπερτασικοί, επόμενο βήμα των ερευνητών είναι να δουν αν τα ευρήματά τους ισχύουν και για άλλες πληθυσμιακές ομάδες.


"Ψαλτωδία": αφιέρωμα στον Άγιο Νικόλαο\nΗ καθιερωμένη ραδιοφωνική εκπομπή του συλλόγου μας με τον τίτλο "ψαλτωδία" αυτή την εβδομάδα είναι αφιερωμένη στην εορτή του Αγίου Νικολάου. Την επιμέλεια και παρουσίαση έχει ο Ιωάννης Γκιάφης. Θα μεταδοθεί εκτάκτως αύριο-Σάββατο στις 5:30 το απόγευμα, καθώς και μεθαύριο-Κυριακή στις 6:00 το πρωί.\nΟ ραδιοσταθμός της μητροπόλεώς μας ακούγεται και μέσῳ διαδικτύου, πληκτρολογώντας www.radioimaa.gr.\nΑναρτήθηκε από Psaltodia στις 8:50 μ.μ.


Δευτέρα 26/2 ● 03:19\nΤελικά η παγκόσμια οικονομία, είναι ευρασιατική;\nΤο ΕΚ θα προτείνει στο Ευρωπαϊκό Συμβούλιο μια νέα κατανομή των βουλευτικών εδρών ανά κράτος-μέλος μετά το Brexit. Στο Ηνωμένο Βασίλειο, εκλέγονται 73 Ευρωβουλευτές.\nΠροϋπολογισμός ΕΕ: Πραγματικότητα vs προσδοκιών\nΚαθώς οι διαπραγματεύσεις για το νέο πολυετές χρηματοοικονομικό πλαίσιο πρόκειται να ξεκινήσουν, ρωτάμε πόσο καλά αντιλαμβάνεται το κοινό τους στόχους.\nΗ ολοένα και αυξανόμενη έλλειψη εργατικού δυναμικού στην Ευρώπη\nΠως η μετανάστευση από τα νεότερα μέλη της Κεντρικής και Ανατολικής Ευρώπης, έχουν πάρει τις θέσεις εργασίας από τους ντόπιους.\nΤο "meltdown" της Intel\nΣτις 3 Ιανουαρίου, έγινε γνωστό ότι σχεδόν όλοι οι μικροεπεξεργαστές που έχει πουλήσει η Intel τα τελευταία 20 χρόνια, "επιτρέπουν" σε επιθέσεις να εξάγουν δεδομένα που υποτίθεται ότι δεν ήταν προσιτά.\nΗ αυξανόμενη παρουσία ρομπότ στη βιομηχανία της ΕΕ\nΠώς κατανέμεται η ρευστότητα των TLTROs ανά χώρα\nΠώς η ΕΕ έχει μετατραπεί σε χώρο μετανάστευσης


Απο το Block στο Blog: Βομβάη τα παραλειπόμενα…\nΒομβάη από ψηλά. Και όμως, αυτό το πάρκο σε πολύ κοντινή απόσταση από το νέο κέντρο της πόλης και τους ουρανοξύστες φιλοξενεί είδη άγριας ζωής.\nΤα slums της Βομβάης που τόσο ωραία περιγράφηκαν στην ταινία slumdog millionaire.\nChhatrapati Shivaji Town.\nO Chhatrapati Shivaji ήταν ο ηγεμόνας της επαρχίας που βρίσκεται η Βομβάη τον στο τέλος του 17ου αιώνα. Το μεγαλύτερο του κατόρθωμα ήταν η εκδίωξη των μουσουλμάνων και η ανακήρυξη ανεξάρτητου βασιλείου. Λίγο μετά βέβαια ήρθαν οι Άγγλοι και όλα άλλαξαν, αλλά αυτό δεν αλλάζει το γεγονός ότι είναι ο μεγαλύτερος ήρωας της περιοχής. Δυστυχώς η ευτυχώς είναι ο μόνος. Στην πολυετή ιστορία αυτής της επαρχίας δεν υπήρξε άλλος αντάξιος του, η έστω κάποιους ξεχωριστός, που να αξίζει να μνημονεύεται επιλέγοντας να δοθεί το όνομα του σε διάφορα μνημεία.\nΈτσι ο Chhatrapati Shivaji έπαιζε μπάλα μόνος του όταν η ηγεσία της Βομβάης αποφάσισε στα μέσα τις δεκαετίας του 1990 να αλλάξει την ονομασία των διαφόρων αξιοθέατων από τις παλιές Αγγλικές αποικιοκρατικές ονομασίες σε σύγχρονες Ινδικές.\nΈτσι ακολούθησαν οι παρακάτω αλλαγές.\nVictoria Terminus Chhatrapati Shivaji Terminus\nPrince of Wales Museum Chhatrapati Shivaji Maharaj Museum\nBombay Airport Chhatrapati Shivaji International Airport\nΕάν οι Άγγλοι είχαν χτίσει και άλλα κτήρια μνημεία αυτά θα είχαν ονομαστεί με τον ίδιο τρόπο. Αλλά από την άλλη, έτσι είναι και εύκολο να τα θυμάσαι….\nΕάν έχεις τύχη (και γνωστούς, και εξουσία) διάβαινε\nΠερπατώντας στην παραλιακή λεωφόρο της Βομβάης είδα ένα ασυνήθιστο θέαμα. Έξω από μια ιδιωτική παραλία ένας γερανός σήκωνε παράνομα παρκαρισμένα μηχανάκια αλλά και ένα ακριβό αυτοκίνητο.\n4 νεαρά κορίτσια μόλις είχαν τελειώσει το μπάνιο τους και έβγαιναν από τον χώρο. Για κακή τους τύχη ανάμεσα στα μηχανάκια που είχε σηκώσει η αστυνομία (???) ήταν και δικά τους. Έτρεξαν αμέσως πίσω από τον αστυνομικό για να τον παρακαλέσουν να τα κατεβάσει από το όχημα. Ο υπεύθυνος να είναι ανένδοτος. Οι κοπέλες να τον έχουν περικυκλώσει και να τον θερμοπαρακαλάνε. Κάθε άντρας στην θέση του θα λύγιζε. Τι αξία έχουν τα λεφτά όταν έχεις καταστρέψει ένα χαμόγελο ενός νεαρού κοριτσιού. Αλλά ο υπεύθυνος να μην μεταπείθεται. Ο νομός είναι νόμος και πρέπει να εφαρμοστεί.\nΕκείνη την στιγμή βγαίνει και από το χώρο της ιδιωτικής παραλίας και ο ιδιοκτήτης του οχήματος που είχε προσδεθεί στο πίσω μέρος του γερανού. Με γοργά βήματα πλησιάζει τον υπεύθυνο και κάτι του λέει. Αυτός αμέσως δίνει εντολή να ελευθερώσουν το όχημα.\nΟ γερανός φεύγει με τα μηχανάκια στο πίσω μέρος, οι κοπέλες απογοητευμένες φεύγουν με το τρένο ψάχνοντας να βρουν την δικαιολογία που θα πουν στους γονείς τους που θα είναι και αυτοί που θα πληρώσουν το πρόστιμο, ενώ ο ιδιοκτήτης του ακριβού αυτοκινήτου συνεχίζει ανενόχλητος να παρκάρει παράνομα οπουδήποτε στην Βομβάη.\nΌπως όλες οι χώρες του κόσμου η Ινδία είναι αυτή που ισχυρίζεται πως το δίκιο είναι ίδιο για όλους τους πολίτες της.\nΑναρτήθηκε από Αλεξανδρος στις 12:52 μ.μ.


NEWS-AGENCY πρακτορείο ειδήσεων: ΜΙΑ ΣΠΟΥΔΑΙΑ ΣΥΝΕΝΤΕΥΞΗ... ΜΕ ΤΟ ΘΕΟ ΠΟΥ ΑΞΙΖΕΙ ΝΑ ΔΙΑΒΑΣΕΤΕ!\n--Να με συμπαθάει η μεγαλοσύνη σας ΥΨΙΣΤΕ..Λέγεται -και δεν το λέγω- ότι τα πάντα εν σοφία εποίησες.. ΤΕΛΕΙΑ! Στ΄αλήθεια έτσι είναι; Κι αν ΝΑΙ τι έχετε να πείτε για όλα τα καραγκιοζλίκια που επισυμβαίνουν επί γης με τα ανθρωπάκια που τη φόρτωσες ..όταν σκέφτηκες να δημιουργήσεις τα επί γης; Και για να μην παρεξηγηθώ κατά τας γραφάς τα ανθρωπάκια που δημιούργησες και τα φόρτωσες στην πλέον ταλαίπωρη ΓΑΙΑ...υπήρξε το ΥΠΕΡΤΑΤΟ καύχημα σας ... που όμως για μένα υπήρξε η έμπνευσής σας ....ΜΕΓΑΛΟΠΡΕΠΗΣ ..πατατα!!\n--Το ότι γνωρίζω πως είστε θρασύς κ. Βραχιολίδη, δεν μπορεί να το αμφισβητήσετε...΄Ετσι;.. Φαίνεται ότι λησμονείτε ουκ ολίγα από όσα ελάλησα για εσάς ...τους εμφανιζόμενους ως ανθρώπους! Σας έπλασα με χαρά και σας έδωσα 2-3\nοδηγίες για το πως θα πορευθείτε επι γής... ΄Ετσι; Κι εσείς τι κάνετε; Ασεβείτε παντελώς και εφ΄όλης της ΥΛΗΣ! Είσαστε κοντολογής για τα πανηγύρια! Ασεβείτε σε όλες μου τις οδηγίες...ΤΙΣ ΚΑΤΑΣΤΡΑΤΗΓΕΙΤΕ παντελώς. Είστε ΟΛΟΙ σας για τα πανηγύρια.. Δηλαδή τώρα τι ακριβώς θέλετε;\n--Μεγάλε ΄Αρχοντα της ζωής και της απωλείας... Αποδέχεστε ότι εμείς το...ύψιστον δημιούργημά σας ...γίναμε για τα πανηγύρια; Αφερίμ Δέσποτα...Με όλα τα σεβάσματά μου...Λογική είναι αυτή;Εγώ τα ανθρώπινα δημιουργήματά μου, δηλαδή τα τέκνα μου...τα περιθάλπω σε κάθε βήμα τους... Και το ξέρεις. Εσείς γιατί παρατήσατε ξυπόλυτο τον ανθρωπάκο σας και τον αφήσατε μέσα στις φουρτούνες και τις κακοτυχίες μονάχο του;... Τον βλέπετε πως παραδέρνετε.. και σφυρίζετε ......σαν να μην τρέχει τίποτε; Αν και για την ακρίβεια ποτέ δεν σας είδα να ...σφυρίζετε ούτε καν να χαμογελάτε! Τυχαίο; Και λέτε πως είμαστε κατ΄είκονα κι ομοίωσή σας;\nΠαρδόν μεν αλλά είναι Θεϊκή συμπεριφορά αυτή;...Εν τάξει... έδωσες ένα ΟΡΝΤΙΝΟ κι επαναπαύεσαι; Μας αμολάς έτσι; Και εφησυχάζεις; Χριστός και Κύριε! Που μας παρατάς έτσι; Εμείς τα ανθρώπινα δημιουργήματά σου ακολουθούμε το δρόμο της φροντίδας για τα δημιουργήματα μας...άχρι Θανάτου.. Ενώ ΕΣΥ μας παράτησες..να φάμε τα μούτρα μας ... Γυμνοί. ξυπόλυτοι, πένητες κι αλαφροϊσκιωτοι, ψάχνοντας για λυτρωμό... ΚΙ ΕΣΥ μεγιστε δημιουργέ.. το ρίχνεις στο αραλίκι... Λες " ΑΣΤΟΥΣ ΝΑ ΒΓΆΛΟΥΝ ΤΑ ΚΑΣΤΑΝΑ ΑΠΟ ΤΗ ΦΩΤΙΆ!"ΤΟΥΣ ΈΔΩΣΑ ΌΡΝΤΙΝΟ- ! ΕΤΣΙ Ε;...ΕΤΣΙ ΣΟΥ ΕΊΠΑΝΕ; ΑΜ δεν είναι έτσι ...ΚΥΡΙΕ! Όλα κιόλα!\nΣΥΝΕΧΕΙΑ ΕΣ ΑΥΡΙΟΝ\n--Μπα…έχουμε κι ενστάσεις επί των δημιουργημάτων μου;Μπα τα πάντα εν σοφία δεν εποίησα; Έτσι δεν λέτε εσείς στις ψαλμωδίες σας…υπέρ εμού;\n-- Αυτό είναι αλήθεια Μεγαλειότατε…αλλά να κάτι με τσιγκλάει μέσα μου κι ευσεβάστως κι εν φόβω θέτω ενώπιον σας δειλά απορίες μου γιατί απλά εγώ δεν καταλαβαίνω… και πολλά από τη σοφία σας…\n--Δηλαδή τέκνον μου τι ήθελες …να σας δώσω και την τροφή μασημένη; Να σας πιάνω από το χεράκι και να σας λέω πως θα κάνετε αυτό και πως το άλλο; Σας κατέστησα ΙΣΟΘΕΟΥΣ! Τι άλλο ακόμη θέλετε;Επί τέλους!\n--Ύψιστε βλέπω πήρατε φόρα.Γνωρίζετε άριστα πως για πάρτη μου δεν εκζητώ ουδέν περισσότερον από όσα μου δώσατε…που μάλιστα, με τις ευλογίες σας εξασφάλισα με περίσσιο κόπο…Τουτέστιν (γράφε για να μην ξεχνιόμαστε): Τουτέστιν γυμνός εγεννήθην και ξεβράκωτος θα τελευτήσω... όπου νάναι!\nΑπέφευγα πεισμόνως να κατακτήσω υλικά αγαθά.. με αποτέλεσμα κάποια από τα τέκνα μου να ,με κατακρίνουν.. και θα έλεγα δικαίως… Τέλος πάντων .. Ο γέγονε …γέγονε !Tέλος πάντων ας μπούμε στην ουσία: Και ερωτώ ευθέως Μεγαλειότατε Άρχοντα της ζωής… και του άλλου κόσμου:Κι όμως εδώ στο κονάκι σας δεν βλέπω καθόλου ζωή , εδώ στο βασίλειον σας… Ούτε αγίους…ούτε αρχαγγέλους ούτε τίποτε. Σκέτη ερημιά είστε; Μόνος μένετε εδώ στον Παράδεισο;\nΟ Θεός μέσα στην εκτυφλωτική λάμψη που ήταν περιβεβλημένος πήγε να σκάσει ένα χαμόγελο αλλά ξαναφόρεσε την αβάσταχτη σοβαροφάνειά του…Χαμογέλασα όμως εγώ μέχρι που πήγα να πλαντάξω στα γέλια.Φρενάρησα κόβωντας κάθε διάθεση για κάτι τέτοιο..\n--Δηλαδή τι υπονοείτε; Περιμένατε εδώ να δείτε ανάκτορα;Α όλα κιόλα κύριε Βραχιολίδη… εδώ στο επουράνιο παράδεισο μην περιμένετε φιοριτούρες και φιγούρες… Εξάλλου το ξέρετε πως πάντα ήμουν λιτός και ταπεινός… Στα σύννεφα που είμαστε αυτή τη στιγμή μη ζητάτε τα κούφια ανθρώπινα κι επιδειξιακά…\n--Μεγαλειότατε, Κύρης μέγας είστε και στο σπιτικό σου εσύ κάνεις κουμάντο… Εμένα δεν μου πέφτει λόγος. Αλλά θα μου πείτε άλλα τα ανθρώπινα κι… άλλα τα παραδείσια;…\nΘα μου επιτρέψει η Μεγαλειότητά σας Πανάγαθε πως προτιμώ το σαβουάρ βιβρ των ανθρώπων και γήϊνων … Είναι πιο υγιεινά εκεί κάτω σε μας… ΄Όταν δεχόμαστε έναν ξένον επισκέπτη στο δικό μας σπίτι… το σπίτι ολάκερο φωτίζεται…\nΝα με συμπαθάτε αλλά εδώ στο δικό σας κονάκι όλα μοιάζουν της συμφοράς… Παντού ομίχλη , σύννεφα… σκέτη καταχνιά.΄Όχι Κύριε δεν σας εγγκρίνω ως προς το κεφάλαιο αυτό και να με συμπαθάτε …\nΠέταξα την κοτσάνα παρά τους φόβους που είχα πως θα τον κακοκαρδίσω. Δεν μ΄ένοιαζε …Εγώ εκείνη τη στιγμή ήμουν δημοσιογράφος και κατέγραφα όσα υπέπεπταν στις αισθήσεις μου. Σιώπησα κι ότι διάολο ας ήθελε να γίνει…\nΚι έγινε το πρωτοφανές: Ο Κύριος και Θεός μας ήγέρθη εκ του νεφελώδους θρόνου του και πλαντάζωντας στα γέλια προχώρησε προς την κατεύθυνσή μου. Γούρλωσα τους οφθαλμούς μου και περίμενα την επόμενη κίνηση του.\nΜε πλησίασε κι άπλωσε το δεξί του χέρι προς την ωμοπλάτη μου σε μια προσπάθεια εναγκαλισμού… αλλά προς στιγμής σκιάχτηκα κι αποτραβήχτηκα ένα βήμα πίσω..\n--Έλα τέκνον μου με τα καμώματά σου με έκανες να γελάσω εδώ και πολλά χρόνια…\nΠάλι τσίνησα…παλιο δημοσιογραφικό μου χούγι…\n--Μισό λεπτό Κύριε.. Πρώτον δεν είμαι τέκνον σου …Είμαι μεγαλύτερος σου κατά 50 χρόνια…΄Αρα ας σοβαρευτούμε.. Είσαι τέκνον μου αλλά ουχί εγώ δικό σου…Τρόπος του λέγειν δηλαδή… Στο κάτω της γραφής εγώ μεν τεκνοποίησα ΑΛΛΑ ΟΥΧΙ και η εξοχότητά σου… Υπάρχει μια διαφορά στην ούγια… Δεν νόμίζετε;\n--Μωρέ νομίζω …αλλά με έκανες και γέλασα.Είχα πολύ καιρό…αιώνες να νιώσω έτσι… κι εγώ γελαστά!\n--Κύριε, ωραία όλα αυτά…αλλά που θέλετε να το πάτε;\n--Μα στο πουθενά…\n--Δηλαδή Μεγαλειότατε…εδώ στο κονάκι σου, τον ΠΑΡΑΔΕΙΣΟ είμαι στο πουθενά; Και γιατί δεν μου τόλεγες πιο πριν… ώστε να μην κουβαληθώ και διαταράξω την ηρεμία σας; Γιατί με κουβαλήσατε; Γιατί να χάσω το χρόνο μου με τις φαντασιώσεις σας και μου;\n--Όχι αγαπητό μου τέκνον …δεν έχασες τίποτε…. Να το θυμάσαι αυτό!\nΣΥΝΕΧΙΖΕΤΑΙ ΕΣ ΑΥΡΙΟΝ…\nΑΥΤΟΣ ΕΙΝΑΙ Ο ΠΑΤΕΡΟΥΛΗΣ ΜΑΣ;


Ταυτοποιήθηκαν οι τρεις νεαροί που φέρεται να βίασαν την Ελένη Τοπαλούδη - Sputnik Ελλάδα\n10:24 18 ΣΕΠΤΕΜΒΡΙΟY 2020\n23:06 25.02.2019 (ΕΝΗΜΕΡΩΘΗΚΕ 07:45 26.02.2019) Λήψη σύντομου url\nΟι αστυνομικές αρχές της Ρόδου εντόπισαν έναν 19χρονο, έναν 22χρονο και έναν 23χρονο, οι οποίοι φέρεται να βίασαν την άτυχη φοιτήτρια έναν χρόνο πριν τη δολοφονία της.\nΣτον εντοπισμό των τριών φερόμενων ως δραστών της σεξουαλικής κακοποίησης της Ελένης Τοπαλούδη, έναν χρόνο πριν από τη δολοφονία της, φέρεται να προχώρησαν οι αστυνομικές αρχές της Ρόδου.\nΣύμφωνα με τον τηλεοπτικό σταθμό «ΑΝΤ1», πρόκειται για έναν 19χρονο, έναν 22χρονο και έναν 23χρονο, όλοι από το χωριό Μάσσαρι. Μάλιστα, ο πρώτος κατά τον χρόνο τέλεσης του αδικήματος, ήταν ανήλικος.\nΟι τρεις νεαροί ισχυρίζονται ότι όλα όσα έγιναν εκείνο το μοιραίο βράδυ, πραγματοποιήθηκαν με τη συναίνεση της άτυχης φοιτήτριας. Σε κάθε περίπτωση, τις επόμενες ημέρες αναμένεται να κληθούν από την ανακρίτρια, προκειμένου να δώσουν εξηγήσεις.\nΣτο μεταξύ, οι αστυνομικοί «χτενίζουν» το διαδίκτυο για να εντοπίσουν το επίμαχο βίντεο, στο οποίο οι τρεις φερόμενοι ως δράστες εκτιμάται ότι απαθανάτισαν τις πράξεις τους.\nΑξίζει να σημειωθεί ότι οι γονείς της άτυχης κοπέλας έχουν καταγγέλλει ότι οι τρεις νεαροί διατηρούν φιλικές σχέσεις με τον 21χρονο Ροδίτη, ο οποίος κατηγορείται για τον θάνατο της φοιτήτριας.\nΚατηγορούμενος και για άλλο βιασμό ο προφυλακισμένος 20χρονος της υπόθεσης Τοπαλούδη\nβιασμός, αστυνομία, Ελένη Τοπαλούδη, Ρόδος


Rue Emery 1, Émerainville, Γαλλία\nΤο Balladins Emerainville 2 αστέρων απέχει γύρω στα 11 χλμ. Από Studio J.\nCHARLES DE GAULLE Airport είναι γύρω στα 24 χλμ από το ξενοδοχείο Το ξενοδοχείο είναι τοποθετημένο 13 χλμ από Chessy (Seine-et-Marne).\nΟι επισκέπτες απολαμβάνουν τα 49 μοντέρνα δωμάτια που διαθέτουν ασύρματο internet, ιδιωτικό μπαλκόνι, πρέσα παντελονιών, γραφείο εργασίας και στερεοφωνικό σύστημα. Οι επισκέπτες θα απολαύσουν μπανιέρα, ντους και σεσουάρ που διατίθενται στα μπάνια.\nΤο πρωινό με μπουφέ προσφέρεται στο μπαρ. Το μαγευτικό εστιατόριο είναι ανοιχτό από from 19:00 to 22:00. Το Onsite μπαρ σερβίρει στους επισκέπτες από from 19:00 to 22:00. Το Le Briefing έχει ασιατική κουζίνα και απέχει περίπου 950 μέτρα.\nΤο Balladins Emerainville απέχει 30-λεπτά οδικώς από το αεροδρόμιο Orly.\nΤο ξενοδοχείο προσφέρει ανταλλακτήριο συναλλάγματος, ανελκυστήρα και γκαράζ· καθώς επίσης σας παρέχει 24ωρη ρεσεψιόν και καθαριστήριο.\nBalladins Emerainville, Γαλλία\nΞενοδοχείο Stella Beach 3 αστέρων, Πάνορμος: ιστοσελίδα;\nΘέρετρο Buca Beach 5 αστέρων, Μεσσήνη: ιστοσελίδα;\nΞενοδοχείο Kos Aktis Art 4 αστέρων, Κως: ιστοσελίδα;\nΞενοδοχείο επιπλωμένων διαμερισμάτων Eltina 2 αστέρων, Ρέθυμνο: ιστοσελίδα;\nΞενοδοχείο Heidler 3 αστέρων, Niederau: ιστοσελίδα;\nΞενοδοχείο Le Coeur Du Pont, Donnaz: ιστοσελίδα;\nΞενοδοχείο Menthof 3 αστέρων, Ζέεφελντ: ιστοσελίδα;\nΞενοδοχείο Brit Le Galion 3 αστέρων, Binic: ιστοσελίδα;\nΞενοδοχείο Garni Eden Hotels 3 αστέρων, Χέρινγκσντορφ: ιστοσελίδα;\nΞενοδοχείο Marco's 3 αστέρων, Όπως: ιστοσελίδα;\nBed and Breakfast Grange Du Plessis, Segré: ιστοσελίδα;\nΔιαμέρισμα χειμώνας, Πισσούρι: ιστοσελίδα;\nΔιαμέρισμα Studios Margarita, Πεταλίδι: ιστοσελίδα;\nΞενοδοχείο επιπλωμένων διαμερισμάτων παλατάκι, Καρδαμύλη: ιστοσελίδα;\nΞενοδοχείο Burghotel 3 αστέρων, Νυρεμβέργη: ιστοσελίδα;\nΞενοδοχείο επιπλωμένων διαμερισμάτων Remvi - 3 αστέρων, Στούπα: ιστοσελίδα;


Το Λύμπεκ του Νοσφεράτου και των απόκρυφων διαδρόμων – Than Pan\nΟι 6 αποθήκες αλατιού κατασκευάστηκαν μεταξύ 1579 και 1745. Χρησιμοποιήθηκαν από τον Φ.Β. Μουρνάου για σκηνικό της οικίας του Κόμη Ορλόκ, του Νοσφεράτου, του «Φέροντος την νόσον»\nΜεσαιωνικές μνήμες και ασπρόμαυρος εξπρεσιονισμός στην πρωτεύουσα της Χανσεατικής Λίγκας\n1922, Γερμανία. Πρώτος Πρόεδρος μετά την κατάλυση της μοναρχίας το 1918, είναι ο σοσιαλδημοκράτης Φρίντριχ Έμπερτ. Καγκελάριος είναι ο κεντροδεξιός Γιόζεφ Βιρτ. Με την εγκαθίδρυση της Δημοκρατίας της Βαϊμάρης εμφανίζεται ο γερμανικός εξπρεσιονισμός. Αυτός θα μεσουρανήσει καθ’ όλη τη δεκαετία του 1920, βρίσκοντας αρκετά πεδία έκφρασης, από τη ζωγραφική μέχρι την αρχιτεκτονική.\nΘα μεγαλουργήσει όμως πρωτίστως στον κινηματογράφο. Η ασπρόμαυρη ταινία του Ρόμπερτ Βίνε «Das Cabinet des Dr. Caligari», η πρωτοποριακή δυστοπική επιστημονική φαντασία «Metropolis» του Φριτς Λανγκ και το «Der letzte Mann» του Φρίντριχ Βίλχελμ Μουρνάου είναι μερικά μόνο από τα εξπρεσιονιστικά αριστουργήματα των Γερμανών σκηνοθετών της περιόδου. Αυτά θα δικαιώσουν όσους ιστορικούς του κινηματογράφου ισχυριστούν ότι το γερμανικό σινεμά είναι, παρά την οικονομική καταστροφή της χώρας, ανώτερο από το Χόλιγουντ.\nΟ γερμανικός εξπρεσιονισμός θα κλείσει τον κύκλο του ταυτόχρονα με εκείνον της βραχύβιας Δημοκρατίας της Βαϊμάρης, αν και επί ναζιστικού καθεστώτος θα γυριστούν μερικές ακόμη εξπρεσιονιστικές ταινίες.\nΨάχνοντας τον δόκτορα Μπούλβερ στο Füchtingshof\nΣάββατο 4 Μαρτίου του ίδιου έτους κάνει πρεμιέρα στο Marmorsaal, την πολυτελή «Μαρμάρινη Αίθουσα» με τους εξώστες και τους βαρείς πολυελαίους, εντός του βερολινέζικου Ζωολογικού Κήπου, μια ταινία που θα εμπνεύσει αργότερα αρκετούς σκηνοθέτες. Πρόκειται για το «Nosferatu, eine Symphonie des Grauen», δηλαδή «Νοσφεράτου, μια συμφωνία τρόμου» ή απλώς «Νοσφεράτου».\nΗ ταινία είναι εμπνευσμένη από το εμβληματικό μυθιστόρημα του 1897 «Dracula» του Μπραμ Στόκερ. Αποτελεί τη δεύτερη ενσάρκωση του Κόμη Δράκουλα στη μεγάλη οθόνη μετά την ουγγρική ταινία του 1896 «Ο θάνατος του Δράκουλα», όμως για λόγους πνευματικών δικαιωμάτων και προσφυγών απογόνων του Στόκερ στις αρχές ο «Δράκουλας» θα ονομαστεί «Νοσφεράτου».\nΣτην ταινία ο κτηματομεσίτης Κνοκ αναθέτει στον γραμματέα του Χούτερ να επισκεφθεί τα Καρπάθια για να παραδώσει συμβόλαια στον μυστηριώδη κόμη Ορλόκ, ο οποίος αναζητεί κατοικία στη Βρέμη. Ο κόμης πείθεται να αγοράσει το σπίτι που πωλείται όταν βλέπει στο φυλακτό του Χούτερ τη φωτογραφία της όμορφης συζύγου του, Έλεν.\nΣτο ταξίδι για τη Βρέμη οι ναύτες του πλοίου που μεταφέρει τον Ορλόκ αρρωσταίνουν και πεθαίνουν, ενώ η πανώλης, όπως πιστεύουν ότι είναι η επιδημία, εξαπλώνεται στην πόλη και τα θύματα φέρουν πληγές στον λαιμό. Η «νόσος» που μεταφέρει ο Ορλόκ θα οδηγήσει ορισμένους θεωρητικούς του κινηματογράφου να υποστηρίξουν ότι το «Νοσφεράτου» προέρχεται από το ελληνικό «νοσοφόρος».\nΑκολούθως η Έλεν διαβάζει στο βιβλίο των βρυκολάκων του συζύγου της πως μόνον η θυσία μιας αθώας γυναίκας θα θέσει τέλος στο θανατικό που έχει ξεσπάσει στους «Μπρέμερ» και αποφασίζει να θυσιαστεί η ίδια. Τον Ορλόκ υποδύεται ο Μαξ (Μαξιμίλιαν) Σρεκ, του οποίου με τη σειρά το όνομα παίρνει ο χαρακτήρας που υποδύεται ο Κρίστοφερ Ουόκεν στην ταινία του Τιμ Μπάρτον «Ο Μπάτμαν επιστρέφει».\nΤον Χούτερ υποδύεται ένας ευγενής, ο ηθοποιός, σκηνοθέτης και σεναριογράφος Γκούσταφ Φον Βαγκενχάιμ, και την Έλεν η Γκρέτα Σρέντερ, σύζυγος ενός άλλου εξπρεσιονιστή σκηνοθέτη, του Πάουλ Βέγκενερ.\nΔευτέρα 20 Αυγούστου 2018. Προτού αναχωρήσω για Βερολίνο, αφιερώνω την τελευταία ημέρα μου στο Λύμπεκ σε επισκέψεις σε εμβληματικά κτήρια της πρωτεύουσας του Σλέσβιχ Χολστάιν, μεταξύ τους και εκείνα όπου πριν από έναν αιώνα πραγματοποιήθηκαν γυρίσματα του «Νοσφεράτου».\nΑυτά ξεκίνησαν Ιούλιο του 1921 με εξωτερικές λήψεις στο Βίσμαρ, όπως στο έργο υδραγωγικής, και όχι μόνο, τέχνης, τη δεξαμενή στην πλατεία αλλά και στο λιμάνι του, καθώς στην ταινία το βαμπίρ δεν ζει στο βικτωριανό Λονδίνο, αλλά στη Γερμανία του 17ου αιώνα. Μετά το Βίσμαρ, τα γυρίσματα συνεχίστηκαν στο Λύμπεκ. Οι αποθήκες αλατιού της πόλης έγιναν κατοικία του Νοσφεράτου, ένα οίκημα στην αυλή του Αγίου Αιγιδίου, κατοικία του Χούτερ, και η Ντεπενάου η οδός της νεκρικής πομπής των θυμάτων της πανώλους.\nΠρώτος προορισμός μου είναι τα Σαλτσπάιχερ, τα ιστορικά Lübecker Salzspeicher, έξι αποθήκες αλατιού δίπλα στη Χόλστεντορ, τη δυτική πύλη με τους δύο πύργους – «σήμα κατατεθέν» της πόλης επί του, εκβάλλοντος στη Βαλτική, Τράβε. Χτίστηκαν σε διαδοχικές φάσεις, τα έτη 1579, 1599, 1594, 1600, ενώ η πέμπτη και η έκτη μεταξύ 1743 και 1745.\nΕδώ συγκεντρωνόταν το αλάτι από τα αλατωρυχεία έξω από το Λύνεμπουργκ μέσω του καναλιού Στέκνιτς και από εδώ εξαγόταν στη Βαλτική, από όπου έμποροι προμήθευαν τους πληθυσμούς με το απαραίτητο για τη συντήρηση των ψαριών και άλλων τροφίμων αυτό αγαθό, του οποίου η εμπορία συνετέλεσε στην οικονομική ευρωστία της Χανσεατικής Ένωσης. Χάρη σε αυτό το αλάτι αγάπησε η ενδοχώρα τη ρέγγα ως πρόχειρο φαγητό, κάτι σαν fast food περασμένων αιώνων.\nΑργότερα, στις αποθήκες που χρησιμοποιήθηκαν από τον Φ.Β. Μουρνάου για οικία του Κόμη Ορλόκ, φυλάσσονταν και άλλα εξαγώγιμα αγαθά. Το 1942, μετά τους συμμαχικούς βομβαρδισμούς, ένας κλωστοϋφαντουργικός οίκος θα μεταφέρει σε μία από τις αποθήκες τις εγκαταστάσεις του.\nΔεύτερος προορισμός μου είναι το Füchtingshof, η Αυλή του μεγαλέμπορου Φίχτινγκ, Λυμπεκανού μεγαλέμπορου του 16ου και 17ου αιώνα, στο 25 του ιδιαίτερα γραφικού δρόμου Glockengießerstraße. Πρόκειται για ένα διατηρητέο μπαρόκ συγκρότημα του 1639 αποτελούμενο από 21 διαμερίσματα, προορισμένο για χήρες πλοιοκτητών και εμπόρων, το ενοίκιο των οποίων πλήρωναν οι τοπικές αρχές ανά τρίμηνο σε λυμπεκανά μάρκα.\nΗ Aegidienkirche, ο ναός του Αγίου Αιγιδίου\nΗ ψαμμίτινη τριπλή μπαρόκ είσοδος είναι εντυπωσιακή. Την κοσμούν σκαλισμένοι κίονες, θυρεοί και παραστάσεις. Η επιγραφή του ιδρύματος πάνω από την πύλη σχεδιάστηκε από τον διάσημο μαθηματικό και καλλιγράφο Άρνολντ Μέλερ. Η επίσης εντυπωσιακή αυλή χρησίμευσε ως σκηνικό της συνάντησης Χούτερ και δόκτορα Μπούλβερ, καθώς και του «μαρκαρίσματος» θυρών των θυμάτων.\nΤρίτος προορισμός είναι η Aegidienkirche, ο ναός του Αγίου Αιγιδίου στα δυτικά της παλαιάς πόλης, η αυλή του οποίου χρησίμευσε για κατοικία του Χούτερ. Τις πρώτες αναφορές ύπαρξής του τις έχουμε από το 1227. Εικάζεται ότι η αφιέρωση του ναού σε έναν άγιο με όνομα σπάνιο στον γερμανικό Βορρά οφείλεται στην ξύλινη εκκλησία που προϋπήρξε τον 12ο αιώνα και όπου ιερουργούσε ο καταγόμενος από το Μπράουνσβαϊχ επίσκοπος Ερρίκος Α’. Γι αυτό και το σύμβολο του ναού είναι το «Τ», από το «Tilgenkark», ονομασία του ναού στην Κάτω Σαξονία.\nΠεράσματα και Αυλές του Λύμπεκ\n(«Lübecker Gänge und Höfe»)\n1932, Γερμανία. Το Ράιχσταγκ διαλύεται και προκηρύσσονται εθνικές εκλογές για την Κυριακή 31 Ιουλίου, που θα δώσουν με 3.745.680 ψήφους και 230 έδρες, 123 περισσότερες από όσες είχε, την πρώτη θέση στο ναζιστικό κόμμα. Ο Αδόλφος Χίτλερ «οργώνει» προεκλογικά τη Γερμανία. Σε μία ομιλία όμως που έχει προγραμματίσει δεν θα του έλθουν βολικά τα πράγματα. Ο δήμος του Λύμπεκ του απαγορεύει την προεκλογική εκστρατεία. Ο Χίτλερ θα αποδειχθεί και οργισμένος, αποκαλώντας το Λύμπεκ -μιλώντας τελικώς σε γειτονική πόλη- ασήμαντο χωριό, και εκδικητικός.\nΗ Αυλή Γκλάντορπς (Glandorpshof), η παλαιότερη από τις μεγαλύτερες και η πλέον αντιπροσωπευτική του Λύμπεκ\nΠέντε χρόνια αργότερα θα άρει το status της «ελεύθερης πόλης – κράτους» που κατείχε επί 711 χρόνια, από το 1226, το Λύμπεκ ως μητρόπολη κάποτε της Χανσεατικής Ένωσης και από πόλη της Πρωσίας θα το εντάξει στο Σλέσβιχ Χολστάιν, το οποίο με τη σειρά του το παραχωρεί στη διοικητική δικαιοδοσία της Χανσεατική Πόλης του Αμβούργου. Ωστόσο δεν θα σβήσει της μνήμες μιας πόλης που γνώρισε μια πρωτοφανή άνθηση από τον 13ο αιώνα και μετά ως μητροπολιτικό κέντρο της Χανσεατικής Λίγκας.\n1226. Ο αυτοκράτορας Φρειδερίκος Β’ ανακηρύσσει το Λύμπεκ των 6.000 κατοίκων «ελεύθερη αυτοκρατορική πόλη – κράτος». Τον αμέσως επόμενο αιώνα το Λύμπεκ θα εξελιχθεί σε μεγάλο ισχυρό κέντρο καθώς και άτυπη πρωτεύουσα του τεράστιου εμπορικού οργανισμού της Χανσεατικής Λίγκας, ενώ τον 17ο αιώνα ο πληθυσμός του θα υπερπενταπλασιαστεί.\nΟ πλούτος και η οικονομική ευμάρεια της πόλης και η αύξηση του πληθυσμού θα επηρεάσουν γούστα και καθημερινότητα των κατοίκων. Όσο επεκτείνεται το εμπόριο, τόσο η πόλη εξωραΐζεται και αλλάζει όψη. Δίπλα στις υπάρχουσες κατοικίες και κήπους ανεγείρονται νέα οικιστικά συγκροτήματα πλαισιούμενα από μια ρυμοτομική καινοτομία διαδρόμων – «περασμάτων» που οδηγούν στις καινούργιες «αυλές» των συγκροτημάτων.\nΣτενά περάσματα και «μυστικοί διάδρομοι» οδηγούν από τους δημόσιους δρόμους του Λύμπεκ σε γαλήνιες αυλές\nΟι αυξημένες στεγαστικές ανάγκες οδηγούν ιδιοκτήτες κατοικιών στο να χτίσουν διαδρόμους μπροστά στις προσόψεις τους και να χτίσουν μικρά διαμερίσματα από πίσω. Οι νέες μικρές μονοκατοικίες θυμίζουν κάπως αγροικίες της επαρχίας και η ζήτηση που εκδηλώνεται είναι τέτοια ώστε θα ανεγερθούν έως το τέλος του 17ου αιώνα περίπου 180 σειρές τέτοιων μονοκατοικών. Οι διάδρομοι και οι αυλές αντίστοιχα της πόλης του Λύμπεκ θα γίνουν διεθνώς γνωστά ως «Lübecker Gänge und Höfe».\nΟι διάδρομοι και οι αυλές του Lübeck γύρω από τις οδούς Engelswisch, Engelsgrube και Glockengießerstrasse στα βόρεια και γύρω από τον καθεδρικό στα νότια της πόλης, αλλά και στην κεντρική περιοχή συνιστούν μνήμες της μεσαιωνικής πολεοδομίας. Οι αυλές δημιουργούνταν συνήθως από τους πιο πλούσιους πολίτες του Λύμπεκ. Τότε δημιουργήθηκαν και τα μονώροφα ή και διώροφα λιτά κτήρια στην πίσω πλευρά των παλαιότερων κατοικιών, τα οποία χρησίμευαν συνήθως ως κατοικίες των λιανεμπόρων που εμπορεύονταν τα αγαθά τους στην μπροστινή πλευρά, δηλαδή στον δημόσιο δρόμο.\nΔιάδρομοι και περάσματα για τις πίσω αυλές\nΟι διάδρομοι και οι αυλές είναι κατά κανόνα προσπελάσιμοι από ένα πέρασμα στο σπίτι του δημόσιου αυτού δρόμου. Σύμφωνα με έναν αστικό μύθο των Λυμπεκανών, το πέρασμα θα έπρεπε να είναι τόσο πλατύ ώστε να χωρά να περάσει τουλάχιστον ένα φέρετρο. Έτσι, τα περάσματα αυτά συνέδεαν τον δημόσιο δρόμο με τις αυλές στην πίσω πλευρά των κατοικιών. Η τελευταία συχνά αποτελούνταν από μια πλατιά υπαίθρια κεντρική πλατεία.\nΕπισκεπτόμενος αρκετές από αυτές τις βρίσκω εξαιρετικά προσεγμένες και καλαίσθητες. Δένδρα, γλάστρες, παγκάκια, παιχνίδια, παρτέρια, ζαρντινιέρες, τραπέζια, παλαιάς αισθητικής κολώνες φωτισμού, λιθόστρωτα, παρκαρισμένα ποδήλατα, φρεσκοβαμμένοι τοίχοι, αποκαλύπτονται στο τέρμα των περασμάτων που βρίσκω, καθώς οι περισσότεροι από τους διάδρομους και τις αυλές στο Λύμπεκ είναι ελεύθερα προσβάσιμοι, εκτός από ορισμένους που παραμένουν κλειδωμένοι σε ώρες κοινής ησυχίας το μεσημέρι και τις νύχτες.\nΦεύγοντας από το Λύμπεκ μένω με την εντύπωση πως αυτά τα μυστικά περάσματα, οι αθέατοι διάδρομοι και οι κρυμμένες αυλές ήταν πράγματι η ιδανική επιλογή για τα γυρίσματα μιας ταινίας εξπρεσιονισμού βασισμένης στο μυστήριο, όπως το «Νοσφεράτου», όπως είναι και αξιοθέατο για κάθε επισκέπτη του Λύμπεκ, εραστή του στυλ και της αισθητικής άποψης.\nTagged as: Füchtingshof, Glockengießerstraße, ΑΓΙΟΣ ΑΙΓΙΔΙΟΣ, ΓΕΡΜΑΝΙΑ, ΓΕΡΜΑΝΙΚΟΣ ΕΞΠΡΕΣΙΟΝΙΣΜΟΣ, ΓΕΡΜΑΝΙΚΟΣ ΚΙΝΗΜΑΤΟΓΡΑΦΟΣ, ΕΞΠΡΕΣΙΟΝΙΣΜΟΣ, ΚΙΝΗΜΑΤΟΓΡΑΦΟΣ, ΜΟΥΡΝΑΟΥ, ΝΟΣΦΕΡΑΤΟΥ, Περάσματα και Αυλές του Λύμπεκ, ΤΑΞΙΔΙΑ, ΧΑΝΣΕΑΤΙΚΗ ΕΝΩΣΗ, ΧΑΝΣΕΑΤΙΚΗ ΛΙΓΚΑ, Lübecker Gänge und Höfe\n10/01/2020 στο 18:42


To μοντέλο VAK : Αισθητηριακές αντιληπτικές στρατηγικές - Δριβάκου Δέσποινα MSc PhD.c Ψυχολόγος\nΚάθε άτομο έχει το δικό του πρόγραμμα αισθητηριακής αντιληπτικής στρατηγικής, το οποίο χρησιμοποιεί για να επικοινωνεί. Αυτές οι στρατηγικές είναι οι κύριες, οι δευτεροβάθμιες και τριτογενείς αντιπροσωπευτικές μορφές του ατόμου που επικοινωνεί. Ένα άτομο μπορεί να είναι έ V-A-K – (Οπτικό-Ακουστικό-Κιναισθητικό). Όταν επικοινωνείς με αυτό το άτομο, χρησιμοποιήσει λέξεις που συμβαδίζουν με τη στρατηγική V-A-K\nΠιθανές στρατηγικές πολλές, οι έξι πιο συχνές είναι οι εξής : V-A-K (Visual-Auditory-Kinesthetic)\nK-V-A (Kinesthetic-Visual-Auditory )\nK-A-V (Kinesthetic-Auditory-Visual ) A-V-K (Auditory-Visual-Kinesthetic) A-K-V (Auditory-Kinesthetic-Visual)\nΗ αναπαραγωγή σαν στρατηγική σε κάνει έναν σημαντικό «συνεργάτη». Μπορείς και επικοινωνείς με αυτό το άτομο με τον τρόπο που αντιλαμβάνεται την πραγματικότητα. Χρησιμοποιείς την ίδια αναπαράσταση π.χ. V-A-K, αλλά σε διαφορετικό πλαίσιο. Μπορείτε να τους πείτε μια ιστορία με τις κατάλληλες λέξεις και να γίνει απολύτως κατανοητή. Όταν βιώσει αυτή την ιστορία που θα του εξιστορήσεις μέσα από το αισθητηριακό αντιληπτικό στυλ του, θα αναπτύξει πολύ στενή σχέση μαζί σου αυτομάτως, θα ξέρει ότι «ακούγεται» και σε «ακούει». Όσο πιο συχνά το κάνεις αυτό, όλο και περισσότεροι άνθρωποι θα επιλέγουν να σου μιλούν επειδή θα επικοινωνείς αποτελεσματικά μαζί τους τους.. Απλά θα τους αρέσει.\nΒασικές Προϋποθέσεις του NLP\nNLP είναι ένας τρόπος να βλέπουμε τη ζωή\nΗ επικοινωνία είναι αδιάκοπτη.\nΟ τρόπος που επικοινωνείς προκαλεί μια απάντηση.\nΟι άνθρωποι απαντούν στην αντιληπτή αίσθηση της πραγματικότητας που έχουν, σε αντίθεση με το τι πραγματικά συμβαίνει.\nΘα πρέπει να υπάρχει ποικιλία. Ένα στοιχείο με τη μεγαλύτερη ευελιξία είναι συνήθως στοιχείο ελέγχου μέσα σε ένα σύστημα.\nΟι άνθρωποι κάνουν την καλύτερη επιλογή που έχουν στη διάθεσή τους.\nΌλες οι συμπεριφορές είναι εποικοδομητικές κατά κάποιο τρόπο.\nΥπάρχει δομή στην εμπειρία, μπορούμε να καταφέρουμε τα πάντα\nακόμα και αν το κάνουμε σε μικρά βήματα\nΣυνήθως έχουμε περισσότερα από όσα χρειαζόμαστε.\nΔεν αποτυγχάνουμε. Προσπαθούμε και βελτιωνόμαστε με την ανατροφοδότηση.\nΌταν τα πράγματα φτάνουν σε αδιέξοδο χρειάζεται κάνεις μια στροφή και ξεκίνα μια άλλη διαδρομή.\nΗ συμπεριφορά και η αλλαγή καλό είναι να αξιολογούνται από την άποψη του πλαισίου, και της οικολογίας.\nΟι αποτελεσματικοί συνομιλητές αποδέχονται και χρησιμοποιούν όλα τα επικοινωνιακά δεδομένα που έχουν\nΟι άνθρωποι δεν είναι οι συμπεριφορές τους. Αποδεχτείτε το άτομο, δοκιμάστε να επηρεάσετε τη συμπεριφορά του\nΟ καθένας κάνει το καλύτερο που μπορεί με τους πόρους που έχει στη διάθεσή του. (Η συμπεριφορά είναι προσανατολισμένη για να κάνει προσαρμογή. Η συμπεριφορά που εκδηλώνει, είναι η καλύτερη διαθέσιμη επιλογή. Κάθε συμπεριφορά υποκινείται από μια θετική πρόθεση\nΡυθμίστε τη συμπεριφορά: Η πιο σημαντική πληροφορία για ένα άτομο είναι η συμπεριφορά του.\nΕίστε υπεύθυνος για το μυαλό σας, συνεπώς και για τα αποτελέσματά των επιλογών σας\nΟι άνθρωποι έχουν όλους τους πόρους που χρειάζονται για να επιτύχουν και να τα επιθυμητά αποτελέσματα που προσδοκούν- αποθέματα συναισθητικά και εμπειρία\nΌλες οι επιλεγόμενες διαδικασίες θα έπρεπε να αυξήσουν την αίσθηση πληρότητας\nΌλες οι διαδικασίες θα έπρεπε να είναι σχεδιασμένες να αυξήσουν την αίσθηση της επιλογής\nΟι άνθρωποι δεν είναι οι συμπεριφορές τους .\nThompson, J.E.,, Courtney, L., and Dickson, D., 2002. The effect of neurolinguistic programming on organisational and individual performance: a case study. Journal of European Industrial Training, [online] 26(6), pp.292–298. Available at: <http://www.emeraldinsight.com/doi/10.1108/03090590210431265> [Accessed 22 Dec. 2016].\nPrevPreviousΝοητική κατασκευή και εγκέφαλος\nNextΓνωρίζεις τη δύναμη της επιρροής;Next


Δημοσιογραφία – Uniformnews.gr\n“Να πεθάνουμε για το Καστελόριζο”; _ Η προσπάθεια να καμφθούν οι αντιδράσεις της ελληνικής κοινής γνώμης για έναν “συμβιβασμό με την Τουρκία”, έχει ξεκινήσει;\n5 Ιουλίου 2020 uniformnews.gr\n“Να πεθάνουμε για το Καστελόριζο”; Μετά το “τι θέλετε να κάνουμε πόλεμο”… Η προσπάθεια να καμφθούν οι αντιδράσεις της ελληνικής κοινής γνώμης για έναν “συμβιβασμό με την Τουρκία”, έχει ξεκινήσει. Τον λένε …”έντιμο συμβιβασμό”, αλλά παρόλα αυτά κανένας δεν πείθεται από τέτοια “αφηγήματα”. Γι΄ αυτό και το ερώτημα “τι θέλετε να κάνουμε πόλεμο” έχει αρχίσει να ακούγεται ξανά. Είναι ένα από τα “όπλα” που θα χρησιμοποιήσουν οι υποστηρικτές του “έντιμου συμβιβασμού”. Για να μην κρυβόμαστε πίσω από το δάχτυλο μας αυτό που κάποιοι θεωρούν έναν απλό συμβιβασμό με τους…


Τέλος ο πρόεδρος του ΟΠΑΠ | Onsports.gr\nhome ΕιδήσειςΠολιτικήΤέλος ο πρόεδρος του ΟΠΑΠ Κοινοποιήστε\nΤέλος ο πρόεδρος του ΟΠΑΠ\tΣυντάκτης: Onsports Team\nΔημοσίευση: Παρασκευή, 01 Απριλίου 2011 12.38\nΟ πρόεδρος της ΟΠΑΠ Α.Ε., Χάρης Σταματόπουλος, έχει κάνει γνωστή την παραίτησή του από την Παρασκευή (01/04).\tΟι πληροφορίες που ήθελαν τον κ. Σταματόπουλο να αποτελεί παρελθόν επιβεβαιώνονται πλήρως και πλέον καθήκοντα προέδρου θα ασκεί ο μέχρι πρότινος Διευθύνων Σύμβουλος της εταιρείας, Γιάννης Σπανουδάκης. Από εκεί και πέρα, την κενή θέση του κ. Σπανουδάκη αναμένεται να πάρει ο κ. Γανωτής, Νομικός Σύμβουλος του Οργανισμού, ενώ σε ό,τι αφορά τον απερχόμενο πρόεδρο, πληροφορίες τον θέλουν να παίρνει θέση στο ΔΣ της Τράπεζας της Ελλάδας.\tΚατηγορία: Πολιτική